cyanic-selkie/wikianc huggingface dataset:
Аритмияга каршы дарылар
Аритмияга каршы дарылар — жүрөк ишинин ыргагы бузулганда (аритмияда) пайдаланылуучу дарылар.
Жүрөктүн иштеши жана автоматизми козголгондо хинидин, новокаинамид колдонулат. Аларга химиялык түзүлүшү ар түрдүү болгон заттар кирет. Хинидин — хининдин (безгекке каршы дарылардын бири) изомери, жүрөктүн өткөргүч системасындагы импульстарды тормоздойт. Новокаинамиддин химиялык түзүлүшү новокаинге окшош, анестезиялык таасири бар. Хинидин менен новокаинамид жүрөктүн алдыңкы бөлүгүнүн аритмиясында, экстрасистолияда, тахикардияда колдонулат. Ошондой эле жүрөк гликозиддери, магний жана калий туздары, гистаминге каршы дарылар жана башка пайдаланылат.
Колдонулган адабияттар
Кыргыз Совет Энциклопедиясынын Башкы редакциясы. «Ден соолук» Медициналык энциклопедия. - Ф.:1991, ISBN 5-89750-008-8
Кичи Юнко
Суу реестринин маалыматтары
Орусиянын мамлекеттик суу реестринин маалыматы боюнча Двинск-Печорск бассейнинин айланасында жатат, дарыянын суу чарбачылык бөлүгү — АО деңиз бассейнинин дарыяларыВоронов тумшугунан (Мезень дарыясын кошпогондо) Канин Нос тумшугуна чейин. Дарыянын айрыгы — айрыгы жок, дарыя бассейни — Мезень.
[Орусиянын суу ресурстары боюнча федералдык агенттиги]] даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Аптечкалар
Аптечкалар — өзүнө жана өз ара биринчи медициналык жардам көрсөтүүгө арналган каражаттардын жыйындысы.
Аптечкалардын бир нече тиби белгилүү. Биринчи жардамдын универсалдуу аптечкасы өнөр жайда, курулушта, жүрүштө, талаада жана үй шартында биринчи жардам көрсөтүүдө колдонулат. Анда ооруну басаңдатуучу, температураны төмөндөтүүчү, сезгенүүгө каршы дарылар (амидопирин, анальгин, аспирин), сеп алдыруучу дарылар, какырык чыгаруучу, ичеги-карын дарылары; жүрөк ооруга колдонулган валидол таблеткалары; эстен танууда жыттатуу үчүн аммиактын эритмеси (нашатырь спирти); жараат, жараларды жууганга антисептикалык каражаттар (калий перманганатынын мала кызыл эритмеси); оозду, тамакты чайкоочу (бор кислотасынын эритмеси), жара, кесиктерге сыйпалуучу заттар (йоддун спирттеги эритмеси) жана башка болот. Андан башка таңгыч каражаттар — стерилденген бинт, кебез, бактерициддик пластырь, резина буугуч, шакшак, термометр, кичинекей стакан, көздү жууганга ванночкалар болот.
Эне менен баланын аптечкасында эмчектеги баланы багууда керектүү буюмдар болот. Анда упчу, клизма жасоо үчүн резина алмурутча, көзгө дары тамызгыч, суунун жана дене температурасын өлчөөчү термометр, полиэтилен плёнка, даки, балдар самыны, антисептикалык заттар (йоддун спирттеги эритмеси, калий перманганатынын жана бор кислотасынын күкүмү), таңгычтар (бинт, кебез, бактерициддик пластырь), вазелин майы, балдар бет майы жана башка болот.
Жеке аптечка ядролук жана химиялык куралдардын жабыркатуучу факторлорунун таасирин жоготуу же азайтуу максатында, ошондой эле жугуштуу оорулардын алдын алуу үчүн өзүнө жана өз ара жардам көрсөтүүдө колдонулат. Ал ар түрдүү дары заттардан турган комплекстен түзүлүп, атайын тюбикке жана кутуларга салынып чыгарылат. Ооруну басаңдатуучу дарылар атайын шприц-тюбикте болот; ал катуу оорутуучу сынык, чоң жарааттарда жана күйүктө (шокту алдын алуу максатта) колдонулат. Фосфор органикалык заттар менен уулануудан алдын ала сактоочу каражаттар «Химиялык кол салуу» сигналы боюнча кабыл алынып (1—2 таблетка), противогаз кошо кийилет.
Бактерияга каршы № 2 каражат ичеги-карын ооруп, ич өткөндө колдонулат. Биринчи суткада бир кабыл алууда 7 таблетка, кийинки 2 суткада 4 таблеткадан берилет. Радиациядан сактоочу № 1 каражаттар нурга чалдыгуу коркунучунда (6 таблетка), нурга чалдыгуунун кайталануу коркунучунда (6 таблетка) кабыл алынат. Бактерияга каршы № 1 каражаттар жугуштуу оорулардын жугуу коркунучунда, алардын биринчи белгилери байкалганда, ошондой эле жараатта жана күйүктө колдонууга болот. Адегенде 5 таблетканы суу менен ичүү керек, 6 сааттан кийин дагы 5 таблетка кабыл алынат. Радиациядан сактоочу № 2 каражаттар радиоактивдүү заттар түшкөндөн кийин, айрыкча консерваланбаган сүттү ичүүдө колдонуу керек. Негизинен балдарга күнүнө 1 таблеткадан (10 күнгө чейин) берилет. Кусууга каршы каражаттарды нурга чалдыгуудан кийин, ошондой эле баш катуу урунгандан кийин жүрөк айланса, кабыл алуу сунуш кылынат.
Колдонулган адабияттар
Кыргыз Совет Энциклопедиясынын Башкы редакциясы. «Ден соолук» Медициналык энциклопедия. - Ф.:1991, ISBN 5-89750-008-8
Грос-Ниндорф
Грос-Ниндорф (Groß Niendorf) — Германия Федеративдик Республикасынын Мекленбург-Төмөнкү Померания жеринде жайгашкан муниципалитет. Пархим районуна кирет.
Калкы - 229 киши(2013-ж.). . Аянты - 15,76 км². Мамлекет ичинде бекитилген расмий коду — 13 0 60 032. Муниципалитеттин башчысы — Нильс Хоффман-Риттербуш.
Муниципалитет административдик курамы боюнча 3 шаардык районго бөлүнөт.
Т-Схема
Т-Схема - сабак өтүү ыкмаларынын бир түрү. Бул бир эле концепциянын эки өңүтүн (аспектисин) салыштыруу үчүн пайдаланылат.
Микропрограмма
Микропрограмма (Microprogram) – туруктуу эсте сакталган жана процессордун регистриндеги сандарды иштеткен кичине программа. Бир микропрограмма бир нече машина буйругун камтыйт.
Хемслинген
Хемслинген (Hemslingen) — Германия Федеративдик Республикасынын Төмөнкү Саксония жеринде жайгашкан муниципалитет. Вюммдагы Ротенбург районуна кирет.
Калкы - 1530 киши (31-декабрь, 2010-жыл). Болжолдуу аянты - 27,46 км². Мамлекет ичинде бекитилген расмий коду — 03 3 57 025. Муниципалитеттин башчысы — Аннегрет Крегель.
Микронезиялыктар
Микронезиялыктар – австронезия элдеринин тобу, Микронезия аралынын (Каролин Маршалл, Мариана, Гилберт, Лайн, Феникс, Ошен, Науру аралдары) жергиликтүү калкы (кирибати, япондор, маршаллдар, труктар, волеаи, улити, сонсоролдор, чаморро, белау, понапе, косраэ, пулуват, науру, банаба ж. б.). Саны 380 миң киши (2010). Микронезиялыктардын антропологиялык тиби меланезиялыктардын, полинезиялыктардын жана индонезиялыктардын аралашуусунан чыккан. Микронезиялыктардын бул элдер менен жалпы окшоштугу маданиятынан да байкалат. Австронезия жана англис тилдеринде сүйлөшөт. Христиан (көбүнчө протестант) динин тутушат, бирок аларда байыркы жергиликтүү диний ишенимдер басымдуу. Микронезиялыктар балыкчылык, багбанчылык жана кол өнөрчүлүк менен кесиптенишип, дубалы жыгачтан тургузулган, чатыры эки же төрт жантаймалуу келип, жалбырак менен жабылган, чарчы, кээде боз үй сымал курулган үйлөрдө жашашкан. Салттык кийими – саронг.
Балдарга болгон зомбулук
Балдарга болгон зомбулук  — балдарга катаал жана кордогон мамиле кылуу. Зомбулук - бул балага физикалык же эмоционалдык жактан кордук көрсөтүү, сексуалдык зомбулук кылуу, ага кайдыгер мамиле жасоо, камкордук кылбоо, ошондой эле, баланын ден-соолугуна толук зыян алып келе турган адам сатуу сыяктуу эксплуатациянын бардык түрлөрү. Зомбулуктун кесепеттеринен баланын өрчүп-өнүгүүсү, жашоого болгон жөндөмү жана ишенимге, жоопкерчиликке, бийликке карата татыктуу мамиле куруу жөндөмү жабыркайт. Дүйнөлүк саламаттык сактоо уюмунун маалыматы боюнча, балдарга карата зордук-зомбулук адамды өмүр бою оор кесепеттерге кептеген глобалдык көйгөй болуп саналат.
Физикалык зомбулук
Балага физикалык зомбулук көрсөтүү – бул чоң адамдын баланы атайылап сабап, анын денесине залал келтирип, баланын денесин майып кылуусу. Физикалык зомбулуктун белгилери болуп көгөргөн тактар, тытыктар, тырыктар, күйүктөр, абразиялар, жарааттар, сыныктар, ошондой эле жаракатка алып келе турган  орой мамилелер саналат. Көп учурда физикалык жаза менен физикалык зомбулуктун ортосундагы айырма бүдөмүк болот. Физикалык зомбулукту аныктаган маданий нормалар абдан ар түрдүү: адистердин арасында да, коомчулуктун арасында да физикалык зомбулук катары кайсы иш-аракеттерди көрсөтүү боюнча бирдей консенсус жок.
Айрым адистердин пикиринде, баланы сабап-жазалоого уруксат берген маданий нормалар балдарга болгон зомбулуктун себептеринин бири болот. Ошондуктан, мындай нормаларга каршы атайын иш-чаралар уюштурулуп келет. 1979-жылдан 2021-жылдар аралыгында 63 өлкөдө (анын 35 европа өлкөлөрү) ата-энеге балдарды сабап-жазалоого тыюу салынган. Ал эми мындай тыюулар ишке ашпаган өлкөлөрдө бул практиканын айланасында көптөгөн талаш-тартыштар болуп келет.
Cексуалдык зомбулук
Балага карата сексуалдык зомбулук - бул сексуалдык стимуляция максатында чоң кишинин же өспүрүмдүн жаш балага болгон зордукчул иш-аракети.
Сексуалдык зомбулук катары зордукчунун сексуалдык ырахат алуу же андан пайда табуу үчүн жаш баланы сексуалдык иш-аракеттерге тартуу аракетин түшүнсө болот. Ал эми сексуалдык зомбулуктун формаларына төмөнкү иш-аракеттерди киргизүү талапка ылайык: жаш баланы сексуалдык иш-аракеттерге (жыйынтыгы маанилүү эмес) мажбурлоо же аларды сунуштоо, ага жыныс мүчөлөрүн, порногорафия фильмдерин көрсөтүү, бала менен сексуалдык байланыш кылуу, баланын жыныс органдарын кармалоо, физикалык контактсыз баланын жыныс мүчөлөрүн көрүү, баланы порнографияга тартуу үчүн колдонуу.
Бала кездеги сексуалдык зомбулукка кабылган адамдарда зомбулуктун кесепеттери катары төмөнкүлөр болушу мүмкүн: күнөөлүү сезимдер, өзүн-өзү айыптоо, эс-учун жоготуулар, жаман түштөр, уйкусуздук, зомбулукту эстеп калуу менен байланышкан коркуу (анын ичинде объекттерден, жыттардан, жерлерден коркуу, дарыгерге баруудан айбыгуу ж.б.), өзүнө болгон  сый-урматтын төмөндүгү, сексуалдык бузулуулар, өнөкөт оору, химиялык заттарды кыянаттык менен пайдалануу, өзүнө зыян келтирүү, өзүн-өзү өлтүрүү ойлору, физикалык бузулуулар, депрессия, травмалык стресстен кийинки бузулуулар, тынчсыздануу , башка психиатриялык оорулар (анын ичинде жеке инсандык бузулуулар   жана диссоциативдик инсандык бузулуу , булимия.
Эмоционалдык зомбулук
Эмоционалдык зомбулук – балага бир жолу же өнөкөт таасир тийгизүү, ага болгон кастык же кайдыгер мамиле, мындай мамиле балада өзүн-өзү сыйлоонун төмөндөшүнө, өзүнө болгон ишенимдин жоголушуна жана коомго аралашууда кыйынчылыктарды жараткан  патологиялык мүнөздүн калыптанышына алып келет. Эмоционалдык зомбулукка балага катуу кыйкыруу, орой жана кемсинткен мамиле жасоо, көңүл бурбоо, катуу сындоо, жаман ысымдар менен атоо, шылдыңдоо, басынтуу, коркутуу, баланын жеке буюмдарын жок кылуу, үй жаныбарын кыйноо же өлтүрүү кирет, бирок зомбулук булар  менен гана чектелип калбайт.
Балдар эмоционалдык зомбулукка карай ар кандай  реакция кылуулары мүмкүн. Алар зордукчунун жанына жолобой качышат, адепсиз жүрүм-турумду өздөштүрүп алышат же зомбулук көрсөткөн кишиге орой каяша айтуу менен каршылык көрсөтүшү мүмкүн. Эмоционалдык кыянаттык көз каранды мамиленин пайда болушуна, жабырлануучулардын аларга жасалган кордук үчүн өзүн күнөөлөө тенденциясына,  алсыздыкка жана ашыкча пассивдүү жүрүм-турумга алып келиши мүмкүн.
Камкордуктун жоктугу
Камкордукдуктун жоктугу, же кайдыгерлик – бул ата-эненин же бала үчүн жооптуу башка адамдын баланын негизги муктаждыктарына (тамак-ашы, кийим-кечеси, баш калкалоочу жайы, медициналык жардам же балага көзөмөл кылуу) көңүл бурбоо. Натыйжада, баланын ден-соолугуна, коопсуздугуна жана жашоосунун бейпилдигине коркунуч жаралат. Кайдыгерликтин байкалган белгилерине баланын такай сабакка барбай калуусу, кайырчылык кылуусу, акча же тамак-аш уурдоосу, денесинин же кийиминин кир болушу, жыл мезгилине ылайык кийинбей жүрүүсү кирет.
Каралбай калган балдардын физикалык жана психосоциалдык өсүүсү артта калышы мүмкүн. Өсүүнүн кечеңдеши нейропсихологиялык жана психикалык дарттардын пайда болушуна, ошондой эле социалдык жөндөмүнүн төмөн болушуна алып келет. Көңүл бурулбаган балдардын сүйлөө кебинде, эстутумунда көйгөйлөр жаралып, оюн бир жерге топтой албай калат. Мындан сырткары аткаруу функциялары дагы жабыркайт.
Изилдөөлөргө ылайык, камкордуктан ажыраган балдарда кийинчерээк чоңдорго болгон ишеними жоголот, аларды коопсуздук булагы катары көрбөй калышат. Аларда агрессивдүү жана гиперактивдүү мүнөз калыптанат, мындай мүнөз балдарды асырап алган ата-энелер менен жылуу жана бекем мамиле түзгөнгө тоскоолдуктарды жаратат. Зомбулук көрсөткөн,  туруктуу эмес ата-энеге же ага камкордук алган адамдарга ылайыкташып жашаганга көнгөн балдар эч кимге ишенбеген, күмөнчүл болуп чоңоюшат. Көп учурда мындай балдарды манипуляцияга жакын жана чын ыклас менен мамиле кыла беришпейт деп эсептешет. Кайдыгерликтин курмандыктары кийинчерээк бала кездеги жылуу мамиленин жоктугунан улам, достук жана романтикалык мамилелерди түзүүдө кыйынчылыктарга дуушар болушу мүмкүн.
Статистика
Бүткүл Дүйнөлүк саламаттык сактоо уюмунун маалыматына ылайык, болжол менен аялдардын 20 пайызы, ал эми эркектердин 5-10 пайызы бала кезинде сексуалдык зомбулукка дуушар болушканын айтышкан; ал эми 25-50%  жаш балдар физикалык зомбулукту башынан өткөргөндөрүн билдиришкен.
Өтө көп балдар үйдө, альтернативалык мекемелерде, мектептерде жана абактарда зомбулуктун түрдүү формаларынын курмандыгы же күбөсү болуп калууда. Үй-бүлөдө сабоо көрүнүшүнө тыюу салынбай жатат. Мугалимдер жана курдаштары тарабынан опузалоо Кыргызстандагы балдардын мектепке барбай коюусунун негизги себеби болуп саналат. Балдардын 73% үй-бүлөдөгү ташбоор жана тоготпогон мамиледен жапа чексе, 83.5% мектептеги зомбулуктун курмандыгы болот. Кыргызстан бардык жерлерде физикалык жазаларга тыюу салуу үчүн мыйзамдарын реформалоого милдеттенген.
Изилдөөчү К.С.Танг Гонконгдогу кытайлык үй чарбаларды изилдөөнүн алкагында жашы жете элек балдары бар 1662 ата-энелер арасында сурамжылоо жүргүзгөн. Анын жыйынтыгы боюнча, энелер балдарын атасына караганда көбүрөөк физикалык жазага тартышкан –  энелерге 60,6% жана аталарга 50,7% учур дал келет. Ошол эле учурда, кыздарга (53,9%) караганда эркек балдар (60,7%) денелик жазага көбүрөөк дуушар болушкан, бирок гендердик айырмачылыктар жаш куракка байланыштуу болгон. Ал эми 4 жашка чейинки балдардын жана 13 жаштан жогорку өспүрүмдөрдүн арасында, башкача айтканда, физикалык жазага азыраак дуушар болгон курактык топтордо жынысына байланыштуу дене жазаларын колдонууда статистикалык олуттуу айырма болгон эмес. Көпчүлүк учурда 5-12 жаштагы эркек балдарды ата-энесинин экөө тең жазалашкан.
Орусияда 1997-жылдагы маалыматтарга ылайык, жыл сайын 14 жашка толо элек 2 млн. бала ата-эне тарабынан сабалат, кол көтөрүүлөргө дуушар болгон балдардын 10% көз жумса, 2 миң бала өз өмүрүнө кол салып каза болот. 2012-жылга карата Ички иштер министрлиги тарабынан жыл сайын жашы жете электерге карата 600 миңден ашык укук бузуулар катталат, анын ичинен 400 миңи ата-энелер тарабынан өз балдарына карата жасалган кылмыштар болуп саналат.
Америка Кошмо Штаттарында 2011-жылы 676 569 жашы жете элек 18 жашка чейинки балдар зордук-зомбулукка кабылган, анын ичинен 118 825 бала физикалык зомбулуктун жана 61 472 бала сексуалдык зомбулуктун курмандыгы болушкан.
ЮНИСЕФтин маалыматы боюнча дүйнөдө ар бир 5 мүнөт сайын бирден бала киши колдуу болуп каза табат.
Кесепеттери
Изилдөөлөргө ылайык, бала кезде дуушар болгон зомбулуктун кайсы түрү болбосун, өнөкөт оорулардын пайда болушуна чоң өбөлгө түзүшү мүмкүн. Бул чөйрөдөгү эң ишенимдүү изилдөөлөр катары АКШ өкмөтүнүн Ооруларды көзөмөлдөө жана алдын-алуу борборлору тарабынан жүргүзүлгөн "Түйшүктүү балалыктын тажрыйбасы" аттуу ири  изилдөө иштери эсептелинет. Анын жыйынтыгында, балага болгон зордук-зомбулук же кайдыгерлик мамилелер өнөкөт оорулардын көбөйүшүнө, коркунучтуу жүрүм-турумдун пайда болушуна жана жашоонун кыскарышына алып келе тургандыгы аныкталды.
Камкордугу жок өскөн жана уруп-сабоолорго дуушар болгон балдарда психикалык көйгөйлөр жаралып, башкалар менен мамиле түзүү оорчулугу байкалат.
Зомбулуктун алдын алуу
Балдарга карата зомбулукка бир катар эл аралык документтер жана улуттук мыйзамдар менен тыюу салынган.
Бүткүл дүйнөлүк саламаттыкты сактоо уюмунун расмий позициясына ылайык, балдарга карата зомбулуктун алдын алуу үчүн ата-энелерди колдоого жана аларга баланы багуу жана тарбиялоо көндүмдөрүн үйрөтүүгө багытталган көп секторлуу программалар эң натыйжалуу болуп саналат. Мындай программаларга, башка нерселер менен катар, колдоо, билим берүү жана маалымат алуу үчүн медайымдардын үйгө баруусу, ошондой эле ата-энелер үчүн ата-энелик көндүмдөрдү үйрөтүү, баланын өнүгүүсү боюнча билимин жогорулатуу жана балдар менен жакшы мамиледе болуу үчүн стратегияларды иштеп чыгуу үчүн топтук сессиялар кирет.
Ошондой эле, Дүйнөлүк саламаттыкты сактоо уюму ымыркайдын башынын чайкалышынын алдын-алуу боюнча атайын программаларды (жаңы төрөлгөн ымыркайларды ооруканадан чыгара электе жаш ата-энелерге башы чайкалган ымыркай синдрому жөнүндө маалымат берүү) жана балдарга сексуалдык зомбулуктун алдын-алуу боюнча программаларды (мектептердеги балдарга алардын денесинин кол тийбестиги жөнүндө маалымат берүү, коркунучтуу жагдайларды таануу, чоң кишилерге  “жок” деп айтууну үйрөнүү жана болгон жагымсыз окуялар тууралуу ишеничтүү чоң кишилерге билдирүү) сунуштайт.
Кургаштамак (Благовещен району, Башкыртстан)
Кургаштамак — Башкыртстандын Благовещен районундагы айыл, Октябрь айылдык кеңешине карайт. 2009-жылдын 1-январына карата калкынын саны — 11 киши. Почта индекси — ?, ОКАТО коду — ?.
Демографиясы
Тургундардын динамикасы:
Чаткарагай сиенит кени
Колдонулган адабияттар
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5
Итан Хоук
Итан Грин Хоук (Ethan Hawke; 1970-жылы, 6-ноябрда туулган) - америкалык актер, жазуучу, романист жана режиссер. Ал төрт жолу "Оскар" сыйлыгына жана бир жолу "Тони" сыйлыгына көрсөтүлгөн. Хоук эки тасма тарткан жана үч Бродвей спектаклдерин жетектеген жана бир документалдуу тасма тарткан. Ошондой эле "Эң ысык штат" (анг. The Hottest State,1996), "Шейшемби күлү" (анг. Ash Wednesday, 2002) жана "Рыцардын эрежелери" (анг. Rules for a Knight, 2015) романдарын жазган.
Хоук "Оскар" сыйлыгынын "Эң мыкты адаптацияланган сценарий" жана "Экинчи пландагы эң мыкты актер" наамдарына көрсөтүлгөн. Анын "Күн батканга чейин" (анг. Before Sunset ) жана "Түнгө чейин" (анг. Before Midnight) тасмаларына жазган сценарийлери жана "Машыгуу күнү" (анг. Training Day, 2001) жана "Бала чак" (анг. Boyhood, 2014) тасмаларындагы ролдору чоң мактоого арзыган. Хоук эки тасмадагы ролу үчүн тең "SAG" жана "BAFTA" сыйлыктарына жана бирөөсү үчүн "Алтын Глобус" сыйлыгына көрсөтүлгөн.
Анын катышуусундагы башка тасмалар: "Гаттака" (анг. Gattaca, 1997), "Гамлет" (анг. Hamlet, 2000), "13 аймакка кол салуу" (анг. Assault on Precinct 13, 2005), "Шайтан сенин өлгөнүңдү билгенге чейин" (анг. Before the Devil Knows You're Dead, 2007), "Синистер" (анг. Sinister, 2012).
IOS
iOS - Электрондук техникаларды өндүргөн “Apple” корпорациясынын өздүк оперативдик системи. Бул оперативдик систем аталган корпорациянын гана техникаларына орнотулат.
Мүнөздөмө
Артыкчылыктары
Кандын уюшу
Кандын уюшу – суюк кандын коюуланышы. Организмди кан көп жоготуудан сактоочу биохимиялык реакция. Кан тамырдан чыккан кан 5–12 минутада уюйт. Ал – кан уютуучу факторлордун кан плазмасынын белоктору жана башка катышуусу менен жүрүүчү процесс. Мында кан плазмасынын белогу протромбинге таасирин тийгизип, аны тромбинге, тромбин болсо, кандагы фибриногенди фибринге (коюу килкилдекке) айлантат. Кан организмде суюк түрүндө гана өз кызматын аткара алат. Кан тамырдын бир аз эле бөлүгүндөгү кандын коюлуп калышы анын кан тамыр аркылуу жүрүүсүнө чоң тоскоол келтирип, ар кандай оор кабылдоого алып келиши мүмкүн. Көп ооруларда кан уютуучу бир же бир нече фактор жетишпей калат (тубаса же кийин пайда болгон), анын кесепетинен Кандын уюшу начарлайт. Кан уюшу бузулганда, тромб, б. а. кан тамырда уюган кан пайда болот. Витамин жетишсиздиги же антикоагулянттарды кабыл алуу кандын уюшун начарлатат. Ошондуктан кан ооруларын дарылоодо канды коюлтуучу жана суюлтуучу факторлорду текшерүү өтө чоң мааниге ээ.
Гелон
Гелон — Gelon/ Гелон Өзбекстан Республикасынын Кашкадарыя облусун Шахрисабз районундагы айыл.
Айыл 1305-жылы негизделген. Айылдын жашоочулары азыркыга чейин өздөрүнүн байыркы каада-салттарын жана жашоо образын сактап келишет, 2018-жылдын ортосуна чейин чек аранын өзгөчө режимине байланыштуу бул айылга чет элдик туристтер келе алышкан эмес.
Географиясы
Гелон Өзбекстандын түштүк бөлүгүндө, Кашкадарыя ойдуңунда, Памир-Алай тоосунун батыш капталында жайгашкан.
Аймак Өзбекстан менен Тажикстандын чек арасында, Шахрисабздан 80 чакырым алыстыкта ​​жайгашкан. Айылдын чыгыш тарабы 4000 метрден ашык бийиктикке жеткен бийик тоолор менен курчалган. Бул Өзбекстандын эң бийик тоолуу айылдарынын бири. Көптөгөн серпентиндери бар татаал, бирок кооз тоо жолу менен бул жерге жетүү оңой эмес..
Климаты
Климаты континенттик, кургак, субтропиктик жерлерде.
Калкы
Айылдын калкы 5834 киши(2019).
Улуттук курамы: тажиктер - 5831 адам, өзбектер - 3 адам. (2019-жылдын 12-декабрына карата).
Транспорт
Гелондо бир нече туристтик автобустар бар, 1989-жылга чейин Гелондо вертолетто, Шахрисабздан такси кызматы ачылган болчу. Учурда туристтик автобустар же маршруттук таксилер же ушул сыяктуу шаар тибиндеги таксилер гана иштейт. Мотоциклдер айылдыктардын негизги унаасы. Күйүүчү майды аз сарптоочу бул техника менен тоо жолдорунда ээн-эркин жүрүүгө болот. Ошондуктан Гелон элинин ар биринин үйүндө бир эмес, бир канча мотоцикл колдонулат.
COVID-19
Пандемия бул бийик тоолуу айылда да сезилген, ага чейин сезондо көптөгөн туристтер келип, бул жерде иштеген бир нече конок үйлөрүндө болушкан. Туризмден киреше алган үй-бүлөлөр оор абалда калганын түшүнсө болот. Өзбекстанда блокада жарыяланышы менен кире бериш тосмого көзөмөл-өткөрмө бекети орнотулуп, ал аркылуу сырттан келгендер киргизилбейт. Ошентип айылда жугуштуу ооруга чалдыккан бир дагы учур катталган жок.
Көп өмүр көрүү
Учурда айыл эң узак жашаган айыл болуп саналат, анын тургундары 85-90 жашка чейин жетет, бул айылга жакын жайгашкан башка калкка салыштырмалуу өтө чоң сан. Бул жерде сиз 85тен ашкан адамды оңой эле көрө аласыз, ал ден соолук жана күч-кубат тактасы болот. Тоо бөлүгү өз ишин аткарат, бул жердеги адамдар чоңдор да өздөрүн эркин, ишенимдүү жана жакшы сезишет.
Саясат
Айылда саясий кырдаал оор болчу, бирок экс-президент Ислам Каримов каза болгонго чейин айылдагы туристтик зоналар өлкөдө жабылып, бул аймак КМШнын коргоосунда болуп, жаңы президент келгенден кийин жаңы эрежелер киргизилген. Айылдын башчысына добуш берүүгө, саясатка катышууга, саясий иштер менен алектенүүгө уруксат берилген.
Кан жол
Кан жол – эки аймакты, шаарларды, өлкөлөрдү жана башка байланыштырып турган, унаа көп жүргөн негизги чоң жол. Мисалы, Кыргызстандагы Бишкек – Торугарт, Бишкек – Ош жана башка автомобиль жолдору. Кыргызстанда терминдин 1-компоненти кошулган оронимдер да бар, мисалы, Кан-Тоо, Кан-Теңир тоо тоому жана чокусу, Кан-Жайлоо мөңгүсү жана башка.
Гелон
Саясат
2021-жылдан баштап айылдын башчысын шайлоо башталып, «Жаббаров Сафармурад Сатторович» негизги шайлоодо жеңип, айыл тургундарынын 80%дан ашуун добушуна ээ болду.
Билим
Айылда 2 мектеп, 1-4-класстар үчүн балдар бөлүмү, 5-11-класстар үчүн дагы бар. Айылда билим алган балдар жогорку кесиптик билим алуу үчүн шаарга барууга аргасыз болушат, анткени айылда мамлекеттик университеттер, колледждер жана ушул сыяктуу мекемелер жок.
Кооздугу
Айылга жакын жерде «Хазрати Султан» аттуу тоо, ошондой эле туристтер арасында популярдуу болгон «Хисорак суу сактагычы» бар.
Мургаб району
Тарых
Памирди кыргыздардын отурукташуусу 14-15-кылымдарга туура келет. Аксак Темир 1389-жылы булгачы кыргыздардын аскерлерин талкалап, туткундарды Алайга жана Памирге жайгаштырган. Памирдеги кыргыздар жөнүндө биринчи жолу эскерүү 1577-жылга туура келет. 1925 жылга чейин Мургаб району Кара-Кыргыз АО курамында болгон.
Микронезия Федеративдик Штаттары
Микронезия же Микронезия Федерация Штаттары (Federated States of Micronesia) — Океаниядагы майда аралдар тобунда (607 аралда) жайгашкан мамлекет. Аянты 702 км2. Калкы 107,4 миң (2009); Административдик-аймактык жактан 4 штатка бөлүнөт. Калкы полинезиялыктар менен микронезиялыктардын 9 этностук тобунан турат. Орточо жыштыгы 1 км2 жерге 154 киши. Борбору – Паликир шаары (калкы 11 миң; Понпеи аралында). Расмий тили – англис тили. Акча бирдиги – АКШ доллары.
Мамлекеттик түзүлүшү
Микронезия – республика. Башкаруу формасы – президенттик республика Мамлекет жана өкмөт башчысы – президент. Мыйзам чыгаруу бийлигинин жогорку органы – федералдык бир палаталуу парламент (Улуттук конгресс). Микронезияда саясий партия жок. Эң бийик жери Нана-Лауд чокусу (Помпен аралында; бийиктиги 798 м), эң төмөн жери 0 м (Тынч океандын жээги). Жээк сызыгынын узундугу 6112 км. Климаты экватордук жана субэкватордук. Жылдык жаан-чачыны 2250 ммден 3000–4500 ммге (Кусанс аралындагы тоолордо 6000 мм) чейин. Тайфундардын пайда болуу облусу. Жылына орто эсеп менен 25тейи өтөт. Дайыма жашыл тропик токою, бадал өсөт. Кокос пальмасынын плантациялары бар. Микронезиялыктардын тукумдары Каролина аралына мындан 4 миң жыл мурда отурукташкан. Архипелагда байыркы цивилизациянын болгондугун айгинелеген таштан курулган ири курулуштардын калдыктары (бардык аралда) кездешет. Каролина а. европалык деңиз сүзүүчүлөр тарабынан 16–17-кылымдарда ачылган. 1526-жылы ди Менезиги Яп аралын ачса, 1528-жылы Альваро Сааведра алгачкылардан болуп Трук аралын көргөн. 1685-жылы капитан Франсиско Лазеано кайрадан Яп аралын көрүп, Каролина (Испаниянын королу Карл II ысмынан) атаган. Кийинчерээк бардык архипелаг ушундайча аталып, Испаниянын ээлиги деп жарыяланган. 18-кылымдын аягынан архипелагга Россиянын, Франциянын жана Британиянын, 19-кылымдан Америка менен Германиянын соода жана илимий кемелери келе баштаган. 1898-жылы Испания Каролина менен Мариана аралын Германияга өткөрүп берген. 1914-жылы күзүндө Япония басып алган. Бирок Япония Улуттук Лиганын мандатын – Микронезияны расмий түрдө башкаруу укугун 1921-жылы алган. 1945-жылы АКШнын көзөмөлүнө өткөн. 1947-жылдан АКШнын башкаруусундагы БУУнун Тынч океандагы траст (ишеним) аймагынын бир бөлүгү болгон. 1978-жылы «АКШ аймагынан эркин ассоциацияланган» статусуна ээ болгон. 1991-жылдын 17-сентябрынан көз каранды эместикке ээ. Улуттук дүң кирешеси 277 млн долларды (АКШ) түзөт. Андагы айыл чарбанын үлүшү 50%, өнөр жайыныкы 4%, тейлөө чөйрөсүнүкү 46%.
Кайдельхайм
Кайдельхайм (Keidelheim) — Германия Федеративдик Республикасынын Рейнланд-Пфальц жеринде жайгашкан муниципалитет. Рейн-Хунсрүк районуна кирет.
Калкы - 321 киши(2013-ж.). . Аянты - 2,72 км². Мамлекет ичинде бекитилген расмий коду — 07 1 40 065. Муниципалитеттин башчысы — Фридхельм Курц.
Денкендорф (Вюртемберг)
Денкендорф (Вюртемберг) (Denkendorf (Württemberg)) — Германия Федеративдик Республикасынын Баден-Вюртемберг жеринде жайгашкан муниципалитет. Штутгарт административдик округуна карайт. Эслинген районуна кирет.
Калкы - 10467 киши(2013-ж.). . Аянты - 13,06 км². Мамлекет ичинде бекитилген расмий коду — 08 1 16 015. Мэр — Петер Ян.
Уэйнесборо (Миссисипи)
Уэйнесборо (Миссисипи) (Waynesboro) — Миссисипи штатынын Уэйн (Wayne) округуна караган АКШ шаары.
Жамал Ташибекова
Ташибекова Жамал Чуйбековна – (1937 - 2020) көрүнүктүү мамлекеттик жана коомдук ишмер, 1980-жылдан 1986- жылга чейин Кыргыз ССРинин Министрлер кеңешинин төрагасынын орун басары, тышкы иштер министри болгон.
Уэйнесборо (Миссисипи)
Калкы - 5197 киши. Болжолдуу аянты - 17.2 км². FIPS коду — 28-78360.
Жамал Ташибекова
Өмүр баяны
Жамал Ташибекова 1937-жылы 29-августта Фрунзеде туулган. Атасы куруучу болгон жана Жамал эки жашында каза болуп калган. Апасы балдар үйүндө иштечү. Мектепти аяктагандан кийин Москва жеңил өнөр жай технологиялык институтуна тапшырып, аны “инженер-технолог” адистиги боюнча бүтүргөн (1960) жана КПСС БКнын алдындагы Москва жогорку партиялык мектебин сырттан окуп бүтүргөн (1971). Жыл сайын Ленинграддагы “Комсомолка” кийим тигүү фабрикасында өндүрүштүк практикадан өтүп турган.
Эмгек ишмердүүлүгүнүн башталышында, 1964-1967-жылдары Кыргыз ССРинин Тиричиликти тейлөө министрлигинде өндүрүштүн башчысы, № 1 филиалдын жетекчиси, “Киргизия” фирмасынын башкы инженери жана башкы директору болуп иштеген. Андан кийин “Октябрдын 40 жылдыгы” тигүү фабрикасында бригадир, участоктун мастери, сменанын жетекчиси, “Технологиялык маалымат бюросунун” жетекчиси катары эмгектенген.
1967-жылы Кыргызстан компартиясынын Борбордук Комитетине өнөр жай-транспорт бөлүмүнүн инструктору, жеңил жана азык-түлүк өнөр жай бөлүмүнүн башчысынын орун басары болуп которулган. 1971-жылы эл депутаттарынын Фрунзе шаардык кеңешинин төрагасынын орун басары кызматын аркалаган.
Кыргызстан Компартиясынын Борбордук Комитетинин мүчөсү, Кыргызстан Компартиясынын Борбордук Комитетинин Бюросунун мүчөлүгүнө кандидат, 10-12-чакырылыштагы Кыргыз ССР Жогорку Советинин депутаты болгон.
Ташибекова 1980-жылдан 1986-жылга чейин Кыргыз ССРинин Министрлер кеңешинин төрагасынын орун басары, бир эле учурда тышкы иштер министринин милдетин аткаруучу болуп дайындалган. Эгемендик алган жылдары Чет өлкөлөр менен достошуу жана кызматташуу коомун жетектеген, Өкмөткө караштуу Үй-бүлө, аялдар жана жаштар иштери боюнча Мамлекеттик комиссиянын төрайымы болгон жана Кыргызстандын аялдар уюмдарынын федерациясынын башында турган.
Жамал Ташибекова көптөгөн эл аралык жолугушууларга, симпозиумдарга, конгресстерге СССРдин, Кыргыз ССРинин атынан татыктуу катышкан. 1980-жылы БУУнун Башкы Ассамблеясынын 35-сессиясына СССРдин тышкы иштер министри А Громыко башында турган советтик делегациянын курамы менен катышкан.
2020-жылдын 11-августунда каза болуп, 13-августта “Ала-Арча” көрүстөнүндө жерге берилген.
Коомдук кызматта
1986-жылы Чет мамлекеттер менен достук коомдор союзунун төрайымы болуп иштеген. Андан кийин 1997-жылы Үй-бүлө, аялдар жана жаштар иштери боюнча мамлекеттик комиссиянын төрайымы болгон. 1998-жылдын май айында Бишкекте Кыргызстандын аялдар уюмдарынын федерациясы түзүлгөн. Анын курамына аялдардын 12 бейөкмөт уюму кирип, төрайымы болуп Жамал Ташибекова шайланган.
Кыргызстандагы аялдар кыймылынын 75 жылдыгына карата Чолпон-Ата шаарында Федерация “Кыргызстандын аялдары: кечээ, бүгүн, эртең” аттуу семинар өткөргөн. ЮНИСЕФтин колдоосу менен аялдардын бейөкмөт уюмдарынын катышуусунда конференция өткөн, ага Кыргызстан, Азербайжан, Армения, Беларус, Казакстан, Молдова, Орусия, Тажикстан, Өзбекстан жана Украина өңдүү мамлекеттерден бейөкмөт уюмдардын өкүлдөрү катышкан. “Көз карандысыз Мамлекеттер Шериктештигине кирген мамлекеттердин аялдардын бейөкмөт уюмдарынын ассамблеясы” эл аралык өкмөттүк эмес уюм түзүлгөн. Жамал Ташибекова Кыргызстандын улуттук координатору болуп дайындалган.
Кыргызстан эгемендүүлүк алгандан кийин анын жетекчилиги алдында 23төн ашык достук коому түзүлгөн: Кыргызстан-Индия, Кыргызстан-Германия, Кыргызстан-АКШ, ошондой эле Орусия, Казакстан, Өзбекстан жана башкалар менен. Элдердин ортосундагы достукту жана кызматташтыкты өнүктүрүүгө кошкон салымы үчүн Кыргыз Республикасынын Атайын жана Ыйгарым укуктуу Элчиси дипломатиялык рангы ыйгарылган. Анын ысымы дипломатиялык маалымдамага киргизилген. 2004-жылы Кыргыз Республикасынын Маданият жана маалымат министрлигинин Достук үйүнүн дирекциясынын директору болуп иштеген.
2020-жылдын 11-августунда каза болуп, 13-августта “Ала-Арча” көрүстөнүндө жерге берилген.
Үй-бүлөсү
Жамал Ташибекова Марс Байчериковго турмушка чыккан. Марс Байчериков Ленинграддагы инженердик-курулуш институтунун бүтүрүүчүсү, курулуш уюмунда механик кызматынан республиканын Ооганстанда интернационалдык миссияны аткарган Улуттук коопсуздук министрлигинин төрагасынын орун басарына чейин жеткен. Ал 1990-жылдын декабрында көз жумган. Жубайлар балдары Темирбек менен Айнуруну тарбиялашкан. Уулу Темирбек Москва мамлекеттик университетин бүтүргөн, философия илимдеринин кандидаты. Жамал Ташибекова 6 неберенин чоң энеси.
Сыйлыктары
Чет өлкөлөр менен достук жана маданий байланыштардын Советтик коомдорунун Союзунун Ардак грамотасы, Кыргыз Республикасынын Президентинин Ардак грамотасы менен сыйланган.
Колдонулган адабияттар
Бектурганова Күлбүбү Арыковна. Кыргызстандын асыл кыздары. Сүрөтчүсү А. Касымалиев. – Б.: Мамл. тил ж-а энциклопедия борбору, 2006. – 112-117 б..ISBN 9967-14-040-2
Шилтемелер
http://www.president.kg/ru/sobytiya/17362_nekrolog_dghamal_tashibekova
Броек Пойнт (Кентукки)
Броек Пойнт (Кентукки) (Broeck Pointe) — Кентукки штатынын Джэфферсон округуна караган АКШ шаары.
Калкы - 294 киши. Болжолдуу аянты - 0.26 км². FIPS коду — 21-09847.
Чаргынов Алыбек
Колдонулган адабияттар
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5
Уаррэн (Мэн)
Уаррэн (Мэн) (Warren) — Мэн штатынын Кнокс округуна караган АКШ шаары.
Калкы - 3794 киши. Болжолдуу аянты - 126.1 км². FIPS коду — 23-80215.
Моррис
Моррис (Morrice) — Мичиган штатынын Shiawassee округуна караган АКШ шаары.
Калкы - 882 киши. Болжолдуу аянты - 2.7 км². FIPS коду — 26-55560.
Риденхайм
Риденхайм (Riedenheim) — Германия Федеративтик Республикасынын Баварияжеринде жайгашкан муниципалитет. Вюрцбург районуна кирет.
Трясин Ерминингельд Васильевич
Трясин Ерминингельд Васильевич [15. 11. 1911, Жети-Суу областы, Верный (азыркы Алматы) ш. - 5. 11. 1982, Кыргызстан, Токмок ш.] - Советтик Союз. Баатыры (1945), капитан. 1933-жылдан Советтик Армияда кызмат өтөгөн. Трясин Улуу Ата Мекендик согуш башталганда Фрунзе шаарынын Биринчи Май аскер комиссариатынан армияга чакырылып (1941, сентябрь), Батыш, 2-Белорус жана 1-Украин фронтторунда салгылашкан. 1-гвардиялык артиллериялык дивизиянын 16-миномёттук бригадасынын 1-дивизионунун 1-батареясына командир. 1945-ж. апрелде Одер д-нан өтүүдө анын батареясы душмандын 5 контр чабуулунун мизин майтарып, бир рота аскерин, 4 станкалык пулемётун, 2 пулемёт очогун, 3 миномёт батареясын талкалап, жөө аскерлерге плацдармды кармоого жана кеңейтүүгө шарт түзгөн. 2-даражадагы Ата Мекендик согуш, Кызыл Жылдыз ордендери менен сыйланган.
Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Рочестэр (Нү-Гэмпшир)
Рочестэр (Нү-Гэмпшир) (Rochester) — Нү-Гэмпшир штатынын Стрэффорд округуна караган АКШ шаары.
Калкы - 29752 киши. Болжолдуу аянты - 118.5 км². FIPS коду — 33-65140.
Тышкы шилтемелер
fa:سنبورنویل، نیوهمپشایر
Аялдар консультациясы
Аялдар консультациясы аялдарга боюнда бар мезгилде, төрөттөн кийин жана ар кандай гинекологиялык ооруларда адистештирилген медициналык жардам көрсөтөт. Кош бойлуу аялдын токсикозун (талгагын), балдардын ара төрөлүшүн азайтуу максатында Аялдар консультациясы кош бойлууларды мүмкүн болушунча эрте каттоого алат. Аларга баланы бойдон алдыруунун зыяндуулугун, тамактануу эрежелерин түшүндүрөт.
Жүрөк-кан тамыр системасы "оорулуу. кууш жамбаш чаралуу, мурда кош бойлуу кезинде жана төрөттө кыйналган аялдар өзгөчө катталат. Кабылдоо байкалганда аларды төрөт үйүнө жаткырып, тийиштүү дарылоо алдын алуу чаралары көрсөтүлөт. Аялдар консультациясынын ишинде өзгөчө орунду боюнда бар аялдарды төрөткө даярдоо ээлейт. Аялдардын гинекологиялык ооруларын убагында табуу үчүн Аялдар консультациясы жылына бир жолу системалуу профилактикалык кароону өткөрөт. Санитария-гигиеналык тарбия берүү максатында «Энелердин мектеби» уюштурулат; анын милдети — аялдарды боюнда бар жана төрөттөн кийинки мезгилдеги өздүк гигиеналарына үйрөтүү, жаңы төрөлгөн балдарды туура тамактандыруу, багууну уюштуруу.
Аялдар консультациясы жок айыл жерлеринде бул иштерди участкалык оорукана врачынын жетекчилиги менен фельдшер - акушерлик пункт, айылдык төрөт үйү жүргүзөт. Айылда жашаган аялдарга акушер-гинекологиялык жардам көрсөтүү үчүн райондук ооруканадан акушер-гинеколог адистер мезгили менен кыдырып турушат. Боюнда барлар акушер-гинекологдун байкоосунда гана болбостон, ошондой эле терапевттин да көзөмөлүндө болууга тийиш.
Колдонулган адабияттар
Кыргыз Совет Энциклопедиясынын Башкы редакциясы. «Ден соолук» Медициналык энциклопедия. - Ф.:1991, ISBN 5-89750-008-8
Symbian
Эгер уюлдук телефондон көп сүйлөшүп, ал эми интернетке кирүү, башка программа, оюндарды жүктөөнү жактырбасаңыз, анда бул оперативдик систем сизге ыңгайлуу. Колдонуу да жөнөкөй. Зарядды үнөмдүү сарптайт. Көп убакыт сүйлөшүүгө мүмкүнчүлүк берет. Java программасын толугу менен окуй алат. Бирок программаларды иштетүүдө жай иш алып баргандыктан жана колдонууда түшүнүүгө оор болгондуктан, учурда уюлдук телефон чыгаруучу компаниялар бул системден баш тартып коюшкан. Эске салсак, буга чейин “Нокиа” компаниясы телефондоруна Symbian оперативдик системин орнотуп келген
Чапыраштыев Түмөнбай
Чапыраштыев Түмөнбай (1897, Акчий айылы - 1997, Токтогул шаарчасы) - коомдук ишмер. Ташкен жогорку окуу жайын бүтүргөн (1933).
Колдонулган адабияттар
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5
Грос-Пластен
Грос-Пластен (Groß Plasten) — Германия Федеративдик Республикасынын Мекленбург-Төмөнкү Померания жеринде жайгашкан муниципалитет. Мүриц районуна кирет.
Калкы - 737 киши(2013-ж.). . Аянты - 17,46 км². Мамлекет ичинде бекитилген расмий коду — 13 0 56 019. Муниципалитеттин башчысы — Үрген Вахтер.
Рейна Чокоева
Чокоева Рейна (13-июль 1938-ж. т., Жалал-Абад обл., Токтогул району, Үч-Терек айылы) - кыргыз балет артисти, актриса, театр ишмери.
Өмүр баяны
Анын бийге болгон каалоосу эрте ойгонгон. Орто мектептин 2-классын аяктаганда Рейна Чокоева башка таланттуу балдардын катарында Ленинграддагы А.Я. Ваганова атындагы академиялык хореографиялык окуу жайына кабыл алынып, аны 1956-жылы ийгиликтүү аяктаган. Р.Чокоева окуп жүргөндө эле кесипкөй сахнага чыга баштаган. Мисалы, 10-11 жашында алгач Киров театрындагы (азыркы Мариинский театры) “Шурале” спектаклинде бийлеген. Ал эми ошол эле театрдын сахнасындагы балетте Р.Чокоева белгилүү балериналар Вечеслова, Балабина, Войшистерге өнөктөш болуп калган. Жаш балеринанын дипломдук иши “Ак куу көлү” балетиндеги атактуу па-де-де (Кара куу – Одиллия) болгон, мунун өзү бүтүрүүчүнүн жогорку чеберчилигинен кабар берет.
1956-жылы август айында Рейна Чокоева окуусун аяктагандан кийин мекени Фрунзеге кайтып келип, Кыргыз мамлекеттик опера жана балет театрынын тобуна кабыл алынат. Көп өтпөй, ага жеке, андан кийин негизги партияларды ишенип бере башташат. Маселен, “Ак куу көлү”, “Уйкудагы сулуу”, “Жизель”, “Дон Кихот”, “Корсар”, “Баядерка”, “Чолпон”, “Куйручук”, “Спартак”, “Ромео жана Жульетта”, “Жер эне”, “Асел” балеттеринде башкы партияларды аткарган. 1956-79-ж. Кыргыз мамлекеттик академиялык опера жана балет театрынын солисти болуп эмгектенген
1957-жылы "Чокоевдер үй-бүлөсү" фильминде катышкан (реж. И. Герштейн)
1959-жылы Р. Чокоева “Чолпон – Таң жылдызы” (“Ленфильм” студиясы) фильмбалетинде Чолпондун башкы ролун аткарган. Бул тасма кырктан ашык өлкөдө ийгиликтүү көрсөтүлгөн.
К. Молдобасановдун «Саманчынын жолу» балет-ораториясында Толгонайдын партиясын аткарган үчүн 1976-ж. СССР мамлекеттик сыйл. лауреаты болгон.
Р. Чокоева СССРдин мыкты балет сахналарында бийлеген: Чоң театрда, Станиславский жана Немирович-Данченко атындагы театрда, Киров атындагы театрда, ошондой эле Рига, Ташкент, Алматы, Душанбе, Ашхабадда бийлеген. Ал маалдаатагы алыска жетип калган балерина Советтер Союзунда жана чет өлкөлөрдө (Румыния, ГДР, Канада, Сирия, Монголия, Чехословакия, Дания, Бельгия, Болгария, Швеция, Италия, Куба) ийгиликтүү гастролдордо болгон.
Р. Чокоева педагогдук ишмердүүлүк менен көп жана үзүрлүү эмгектенген. 1979-жылы М.Күреңкеев атындагы Фрунзе музыкалык-хореографиялык окуу жайынын хореографиялык бөлүмүн жетектеген. 1980-жылы анын жигердүү иш-аракети менен бул кафедра Фрунзе хореографиялык окуу жайына айланган. Ал эми Р.Чокоева бул окуу мекемесинин биринчи директору болгон. 1980-86-ж. директору болгон. 1985-90-ж. Москвадагы A. В. Луначарский атындагы театралдык институтунда окуган. 1990-95-ж. А. Малдыбаев атындагы Кыргыз улуттук академиялык опера жана балет театрында педагог-хореограф, 1995-2008-ж. Бишкек хореографиялык окуу жайынын директору, 2008-10-ж. методист-хореограф болуп эмгектенген.
Шилтемелер
https://kyrgyzballetschool.kg/ru/figures/chokoeva
http://operaballet.lg.kg/chokoeva_ind.php
Обервайсбах (Тюринген орманы)
Обервайсбах (Тюринген орманы) (Oberweißbach/Thür Wald) — Германия Федеративдик Республикасынын Тюрингия жеринде жайгашкан Шаар. Заальфельд-Рудольштадт районуна кирет.
Калкы - 1882 киши (31-декабрь, 2010-жыл). Болжолдуу аянты - 6,36 км². Мамлекет ичинде бекитилген расмий коду — 16 0 73 065. Мэр — Йенс Унгеленк.
Анамоса (Айова)
Анамоса (Айова) (Anamosa) — Айова штатынын Джонс округуна караган АКШ шаары. Шаардын аянты — 5.8 км². FIPS коду — 19-01990.
Калкы
2010-жылы калкы 5494 киши болгон.
Каре (эл)
Ка́ре же ка́ре-ка́ре (бакаре, акхале, акари) — Конго Демократиялык Республикасынын түндүгүндө (90 миң адам) жана Борбор Африка Республикасынын түштүгүндө (60 миң адам) жашаган банту эли. Жалпы саны 150 миң адам. Негизги конуш аймагы Мбому дарыясынын орто агымы болуп саналат, ал жерде алар тектеш этностор менен чогуу жашашат.
Дин
Салттуу кесиби кол менен иштетилген жер чарбасы (сорго, жүгөрү, таро, жер жаңгак, жашылчалар). Эркектер жер тилкелерди себүүгө даярдашат. Аялдар себишет жана түшүм жыйнашат. Жерди кайра иштетүү үчүн өрт ыкмалары колдонулат.
Кол өнөрчүлүк
Темирден курал-жарак жана курал жасоо, карапачылык, жыгачтан оюу жана токуучулук өнүккөн. Зергерлик жасалгасы кооздугу менен айырмаланат.
Кийим
Илгери кийим белдемчи болсо, азыр европалык стилдеги костюмдар, көйнөктөр кеңири таралган.
Тамак-аш
Карагайкуль (Благовещен району, Башкыртстан)
карагайкуль — Башкыртстандын Благовещен районундагы айыл, Октябрь айылдык кеңешине карайт. 2009-жылдын 1-январына карата калкынын саны — 125 киши. Почта индекси — ?, ОКАТО коду — ?.
Демографиясы
Тургундардын динамикасы:
Каре (эл)
Чатыры конуш конструкциясы конус түрүндөгү саман чатыры бар цилиндр түрүндөгү алачыктардын топторунан турат. Түштүктө дубалдары бутактан жана килемчелерден жасалган тик бурчтуу каркас имараттарынын компакттуу конуштары кеңири таралган.
Коом
Коомдук мамилелер уруулук уюмга жана аксакал башында турган айылдык көп балалуу жамааттарга негизделет. Туугандык эсеп аталык. Нике патрилокалдык.
Музыка
Каре-каре элинин бай музыкалык жана бий фольклору бар. Музыкалык аспаптар – барабандар, ксилофондор, кылдар.
Тарых
Каре-каре» этнониминин мааниси «илгери-илгери» жана «эбактан бери» дегенди билдирет. 19-кылымда занде менен чарбалык, маданий жана саясий тыгыз байланышта болгон; алардын уруулук союзуна кирген жана азыр жарым-жартылай алар тарабынан ассимиляцияланган.
Булактар
http://etnolog.ru/people.php?id=KARE
Кан жүрүү системасы
Кан жүрүү системасы – жаныбарлар менен адам организминде кан же гемолимфа айлануучу кан тамыр жана көңдөй системалар. Кандын үзгүлтүксүз айланышын жүрөк жана кан тамырлар камсыз кылат. Бул системанын жардамы менен ткань жана клеткалар тамак заттарын, кычкылтекти алат, зат алмашуу продуктуларынан бошонот. Көпчүлүк омурткасыздардын (муунак буттуулар, моллюскалар), жөнөкөй хордалуулардын Кан жүрүү системасы туташпаган (ачык); адам жана бардык омурткалуулар, кээ бир омурткасыздардыкы туташ (туюк) болот. Кан жүрүү системасы туташпаган (ачык) жаныбардын тамыр капталы жок, жылчык сымал боштуктар (чуңкур, коңул) менен бөлүнгөн. Мында дененин бүткүл ткандарына кан (гемолимфа) тикеден тике тийишүү менен катташат. Туюк Кан жүрүү системасы бар жаныбарда кан тамыр менен айланып, кан менен ткандын ортосундагы зат алмашуу тамырдын капталы (керегеси) аркылуу жүрөт. Адам, омурткалуу жаныбар, кээ бир омурткасыздардын Кан жүрүү системасынын башкы органы – жүрөк. Жүрөктөн кан агып чыгуучу тамырлар артерия, ага кан алып келүүчү тамырлар вена деп аталат. Кан жүрүү системасы бакалоор менен дем алган оймок ооздуулар жана балыктарда (эки түрдүү дем алуучулардан башка) кан айлануунун бир тегерегинен, өпкөсү менен дем алган бардык омурткалуу жаныбарларда жана кишиде кан айлануунун эки тегереги (чоң жана кичине) болот.
Ширке
Ширке (Schierke) — Германия Федеративдик Республикасынын Саксония-Анхальт жеринде жайгашкан муниципалитет. Вернигероде районуна кирет.
Калкы - 721 киши (31-декабрь,). Болжолдуу аянты - 40,13 км². Мамлекет ичинде бекитилген расмий коду — 15 0 85 275. Муниципалитеттин башчысы — Ханс-Йохен Эрмиш.
Чакиев Сейди
Чакиев Сейди (1933-ж. т., Өзгөрүш айылы) - Кыргыз Республикасынын эл агартуу отличниги.
Колдонулган адабияттар
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5
Алисия Викандер
Алисия Аманда Викандер (Alicia Vikander; шведче: [aˈliːsɪa vɪˈkandɛr]; 1988-жылы, 3-октябрда туулган) - швециялык актриса жана мурунку бийчи. Ал Готенбург шаарында төрөлүп жана өскөн. Алисия балачагынан эле The Göteborg Opera өндүргөн сахна көрсөтүүлөрүнө чыга баштаган жана Стокголмдогу Роял Швециялык Балет Мектебинде жана Нью-Йорктогу Америкалык Балет Мектебинде балет боюнча сабак алган. Андан соң ал швециялык кыска метраждуу тасмаларда жана телесериалдарда тартыла баштаган. Ал эми Түндүк Европада "Андра Авенин" (анг. Andra Avenyn (2008–10) драма сериалында Жосефин Берн- Тегебранттын ролун аткаргандыгы менен таанылган.
Викандер 2010-жылы дебюттук түрдө "Таза" (анг. Pure, 2010) тасмасына тартылып, тасмадагы ролу үчүн "Guldbagge Award" сыйлыгынын "Эң мыкты актриса" наамын жеңип алган. Ал 2012-жылы Жо Райттын адаптацияланган "Анна Каренина" (анг. Anna Karenina) тасмасында Екатерина "Китти" Александровна Шербатская канбийкенин ролун аткаруу менен жана "Ак сөөктөр мамилелери" (анг. A Royal Affair) тасмасында каныша Каролин Матилданын ролун аткаргандыгы менен эл аралык атактуулукка жетип, "BAFTA"сыйлыгынын "Өсүп келе жаткан жылдыз" наамына көрсөтүлгөн. 2013-жылы ал бир жылдын ичинде "Мейманкана" жана " Бешинчи өкмөт" сыяктуу швециялык драмаларда тартылган.
2014 жана 2015-жылдары ал "Жаштыкты эскерүү" (анг. Testament of Youth) тасмасында активист Вера Бриттейндин ролун аткаргандыгы үчүн, "Экс Машина" тасмасында адам сыяктуу роботтун ролун аткаргандыгы үчүн (бул тасма үчүн эки "Алтын Глобус" жана "BAFTA" сыйлыктарынын "Экинчи пландагы эң мыкты актриса" наамына көрсөтүлгөн) жана "Даниялык кыз" (анг. The Danish Girl) тасмасында сүрөтчү Герда Вегенердин ролун аткаргандыгы үчүн ("Оскар" сыйлыгына жана "Киноактерлордун Гилдия Сыйлыгынын" "Экинчи пландагы эң мыкты актриса" жана башка сыйлыктарга көрсөтүлгөн) дүйнөлүк атактуулукка жеткен.
Трюк
Трюк - кинодо жана циркте кылдат, чебер аткарууну талап кылган өтө татаал ыкма, мыкты манёвр.
Трюкту атайын ыкмалар менен машыккан устат адис гана аткара алат (акробаттык Трюк, фокус, кинематографиядагы каскадёрлор ж. б.).
Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Хемсло
Хемсло (Hemsloh) — Германия Федеративдик Республикасынын Төмөнкү Саксония жеринде жайгашкан муниципалитет. Дипхольц районуна кирет.
Калкы - 589 киши (31-декабрь, 2010-жыл). Болжолдуу аянты - 2677 км². Мамлекет ичинде бекитилген расмий коду — 03 2 51 019. Муниципалитеттин башчысы — Вернер Шлютер.
Файетте (Миссисипи)
Файетте (Миссисипи) (Fayette) — Миссисипи штатынын Джэфферсон (Jefferson) округуна караган АКШ шаары.